
    ΑΔΑ: Β2ΦΤΩΚΘ-ΟΤΛ
ΔΗΜΟΣ ΝΕΑΣ ΖΙΧΝΗΣ
Α Π Ο Σ Π Α Σ Μ Α 

Από τα πρακτικά της 17ης/2014 συνεδρίασης του Δημοτικού Συμβουλίου Νέας Ζίχνης.

Αριθμ. Απόφασης: 207                                            ΘΕΜΑ: «Έγκριση κανονισμού λειτουργίας άρδευσης του 

                                                                                                           Δήμου Νέας Ζίχνης».                                                                                 
   Στη Νέα Ζίχνη και Δημοτικό κατάστημα (αίθουσα συνεδριάσεων του Δημοτικού Συμβουλίου), σήμερα την 26η του μηνός Νοεμβρίου του έτους 2014 ημέρα της εβδομάδας Τετάρτη και ώρα 13.30 μ.μ. συνήλθε σε δημόσια τακτική συνεδρίαση, το Δημοτικό Συμβούλιο Νέας Ζίχνης ύστερα από την υπ’ αριθμ. 14181/20-11-2014 έγγραφη πρόσκληση του Προέδρου του Δ.Σ. κ. Πολυμέρη Παναγιώτη, που επιδόθηκε νόμιμα με αποδεικτικό σε όλους τους Δημοτικούς Συμβούλους και στο Δήμαρχο, σύμφωνα με τις διατάξεις των άρθρων 95, 96 και 163 του Δ.Κ.Κ. (Ν.3463/2006) και του άρθρ. 67 του Ν.3852/2010. 

    Αφού διαπιστώθηκε ότι υπάρχει νόμιμη απαρτία, σύμφωνα με τις διατάξεις του άρθρου 96 παρ.2 του Δ.Κ.Κ. (Ν. 3463/2006), δεδομένου ότι επί συνόλου είκοσι επτά (27) μελών του Δ.Σ. ήταν παρόντα είκοσι πέντε (25), δηλαδή:

      Π Α Ρ Ο Ν Τ Ε Σ

1) Πολυμέρης Παναγιώτης                     Πρόεδρος               14) Φιλιππίδης Σοφοκλής                     Δημ. Σύμβουλος                        

2) Ταρπινίδου-Κακή Μαγδαληνή        Αντιπρόεδρος           15) Πετρίδης Ελευθέριος                                  »             

3) Μπουγιουκλή Αικατερίνη                 Γραμματέας            16) Αραμπατζής Ιωάννης                                  »                                                                                                                                                                                                                              

4) Βαβλιάκη - Χαριζάνη Δάφνη
        Δημ. Σύμβουλος        17) Μαδεμλής Γεώργιος                                   »                            

5) Βουβούσης Απόστολος
                   »                      18) Κούτλες Θεόδωρος                                     »  

6) Φιλίππου Δημήτριος

                   »                      19) Αποστολίδου Αθανασία                              »

8) Χατζηχαραλάμπου Δαμιανός                    »                      20) Καλαποτλής Γεώργιος                                 »

7) Τσιτσιλίδης Δημήτριος                              »                      21) Γκαλάπης Χρυσόστομος                             »              

9) Στέφου Αριστοτέλης
                                »                      22) Μπόζης Παντελής                                       »

10) Τοπκάρογλου Ιωάννης
                   »                      23) Πασχαλίδου Δήμητρα                                 »                

11) Ντώνες Δημήτριος                                   »                     24) Σιδηροπούλου – Σωτηρίου Χρυσούλα        »

12) Ξουρίδας Πέτρος                                     »                      25) Κοτζαμπάσης Ιωάννης                                »

13) Τσολάκη – Γκιούνα Παρασκευή             »      
 

Α Π Ο Ν Τ Ε Σ

1) Λασκαρίδης Ιωάννης                     Δημ. Σύμβουλος                                      

2) Νταράκης Κων/νος                                    »                                
   Στη συνεδρίαση προσκλήθηκαν νόμιμα, σύμφωνα με τις διατάξεις του άρθρου 95 παρ. 7 του ν. 3463/2006 και του άρθρου 67 παρ. 8 του Ν. 3852/2010, ο Πρόεδρος της Δ.Κ. Αλιστράτης κ. Λούστης Απόστολος, ο οποίος και παρέστη και ο Εκπρόσωπος της Τ.Κ. Αγίου Χριστοφόρου κ. Μπασσιάς Νικόλαος, ο οποίος δε παρέστη.       

   Στη συνεδρίαση παρέστη και ο Δήμαρχος κ. Δαϊρετζής Ανδρέας ο οποίος προσκλήθηκε σύμφωνα με τις διατάξεις της παρ. 6 του άρθρ. 67 του Ν.3852/2010 και ο οποίος μετέχει στις συζητήσεις χωρίς ψήφο.                                     Επίσης στη συνεδρίαση παραβρέθηκε και η Αγοραστού Άννα, Διοικητική υπάλληλος του Δήμου, για την τήρηση των πρακτικών. 

        Μετά τη διαπίστωση της απαρτίας ο Πρόεδρος κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

    Κατά την έναρξη της συνεδρίασης και πριν από την συζήτηση των θεμάτων της ημερήσιας διάταξης ο Πρόεδρος ζήτησε να τεθούν για συζήτηση τρία (3) θέματα εκτός ημερήσιας διάταξης σύμφωνα με το άρθρο 95 παρ. 6 Ν. 3463/2006 και άρθρο 67 παρ. 7 του Ν. 3852/2010.

   ΘΕΜΑ: 7ο     

   Αριθμ. απόφασης 207/2014

    Για το παραπάνω θέμα της ημερήσιας διάταξης ο κ. Πρόεδρος  είπε τα  εξής:

   Σύμφωνα με το άρθρο 79 του Ν. 3463/06 οι δημοτικές και κοινοτικές αρχές ρυθμίζουν θέματα της αρμοδιότητάς τους εκδίδοντας τοπικές κανονιστικές αποφάσεις, στο πλαίσιο της κείμενης νομοθεσίας, με τις οποίες καθορίζουν τους όρους και τις προϋποθέσεις για τη χρήση και λειτουργία μεταξύ άλλων και των συστημάτων ύδρευσης, άρδευσης και αποχέτευσης.

  Οι αποφάσεις αυτές λαμβάνονται από τα δημοτικά συμβούλια με την απόλυτη πλειοψηφία του συνόλου των μελών τους, το συντομότερο δυνατό διάστημα από την έναρξη της δημοτικής ή κοινοτικής περιόδου.

   Με τις κανονιστικές αποφάσεις μπορεί να καθορίζονται οι περιπτώσεις, για τις οποίες επιβάλλονται διοικητικά μέτρα και πρόστιμα, ορίζοντας το ύψος του  προστίμου και τη διαδικασία επιβολής  τους. 

Σύμφωνα με την παρ. 1 περιπτ. Βv του άρθρου 73 του Ν. 3852/10 το σχέδιο κανονιστικών αποφάσεων των άρθρων 79 και 82 του Κ.Δ.Κ. εισηγείται η επιτροπή ποιότητας ζωής. 
   Κατά συνέπεια θέτω υπόψη του Δημοτικού Συμβουλίου την υπ’αριθμ. 34/2014 απόφαση της Επιτροπής Ποιότητας Ζωής του Δήμου Νέας Ζίχνης με θέμα «Κανονισμός λειτουργίας Άρδευσης» (ΑΔΑ: 6Α4ΧΩΚΘ-ΓΟ4) η οποία και αποτελεί την εισήγηση  για την λήψη απόφασης από το Δημοτικό Συμβούλιο, σύμφωνα με τις διατάξεις του άρθρου 79 του Ν. 3463/2006.

   Επίσης θέτω υπόψη του Δημοτικού Συμβουλίου την υπ’αρθιμ. 94/2014 απόφαση της Οικονομικής Επιτροπής του Δήμου Νέας Ζίχνης (ΑΔΑ: 6ΜΟΜΩΚΘ-8ΞΕ) σύμφωνα με την οποία καθορίζεται το ύψος των προστίμων τα οποία θα συμπεριληφθούν στον "Κανονισμό λειτουργίας άρδευσης".  

    Στη συνέχεια ο Πρόεδρος κάλεσε το Συμβούλιο να αποφασίσει σχετικά με την έγκριση του κανονισμού. 
    Το Δημοτικό Συμβούλιο μετά από διαλογική συζήτηση και αφού έλαβε υπόψη την υπ’αριθμ. 34/2014 απόφαση της Επιτροπής Ποιότητας Ζωής, με την οποία εισηγείται το παραπάνω θέμα, την υπ’αριθμ. 94/2014 απόφαση της Οικονομικής Επιτροπής  και τις σχετικές διατάξεις, ομόφωνα:

                                                                                 Α π ο φ α σ ί ζ ε ι
«ΚΑΝΟΝΙΣΜΟΣ  ΛΕΙΤΟΥΡΓΙΑΣ ΑΡΔΕΥΣΗΣ ΔΗΜΟΥ ΝΕΑΣ ΖΙΧΝΗΣ»
Ά ρ θ ρ ο  1ο

Ο Κανονισμός αυτός αφορά την άρδευση χωραφιών των περιοχών των Δημοτικών και Τοπικών Κοινοτήτων του Δήμου Νέας Ζίχνης, σύμφωνα με το άρθρο 6 παρ. 1 του από 13-9-59 Β.Δ/τος «περί Οργανισμών Εγγείων Βελτιώσεων».

Ά ρ θ ρ ο  2ο

Για την άρδευση των παραπάνω χωραφιών χρησιμοποιούνται τα νερά γεωτρήσεων άρδευσης και φυσικών πηγών ή απορροών.

Ά ρ θ ρ ο  3ο

Ο χρόνος έναρξης και λήξης της αρδευτικής περιόδου ορίζεται από 1η Μαΐου μέχρι  την 30η Σεπτεμβρίου και γνωστοποιείται με τοιχοκόλληση στα κεντρικότερα μέρη του Δήμου, Δημοτικών και Τοπικών Κοινοτήτων.

Ά ρ θ ρ ο  4ο

Η λειτουργία των δικτύων σε όλη την αρδευτική περίοδο θα είναι 24ωρη πλην των περιπτώσεων βλαβών κ.λ.π. στα δίκτυα ή σε αντλιοστάσια. Επίσης σε περιπτώσεις απροβλέπτων δυσμενών συνθηκών ή οποτεδήποτε κριθεί αναγκαίο, μπορεί με απόφαση του Δημοτικού Συμβουλίου να ορίζεται μειωμένο ωράριο η εκ περιτροπής λειτουργία των αντλιοστασίων ή τμημάτων του δικτύου.

Ά ρ θ ρ ο  5ο

Η λήψη του νερού για την άρδευση των χωραφιών, από τα δίκτυα, γίνεται αποκλειστικά και μόνο από τις υδροληψίες του δικτύου που κάθε μία φέρει ένα ή δύο στόμια. Για κάθε χωράφι μικρότερο ή ίσο των 30 δεκ.στρεμ. ο κάθε παραγωγός είναι υποχρεωμένος να παίρνει νερό για άρδευση από ένα και μόνο υδροστόμιο κάθε φορά που ποτίζει, διαλέγοντας για το σκοπό αυτό το πλησιέστερο προς το χωράφι του υδροστόμιο, εφόσον αυτό δεν χρησιμοποιείται από άλλον παραγωγό. Για μεγαλύτερα χωράφια χρησιμοποιείται ανάλογος αριθμός υδροστομίων. Την διανομή του νερού κατά στόμιο υδροληψίας θα κάνουν τα αρμόδια υδρονομικά όργανα που θα καθορίζουν και τον χρόνο άρδευσης των χωραφιών σε κάθε παραγωγό, μετά από προφορική αίτηση του ενδιαφερομένου προς το υδρονομικό όργανο, τρείς τουλάχιστον ημέρες πριν την ημέρα που θέλει να ποτίσει. Τυχόν σοβαρότερα προβλήματα στην διανομή του νερού θα αντιμετωπίζονται με απόφαση του Δημοτικού Συμβουλίου σύμφωνα με το άρθρ. 4 του παρόντος κανονισμού άρδευσης.

Ά ρ θ ρ ο  6ο

Όλοι οι παραγωγοί που θέλουν να κάνουν χρήση των δικτύων να συνδράμουν τα αρμόδια υδρονομικά όργανα  στο έργο τους, αναφέροντας αμέσως σ΄αυτά κάθε βλάβη ή ανωμαλία των δικτύων που έπεσε στην αντίληψή τους και έχοντας συνεχή επικοινωνία με αυτά για κάθε τι που αφορά τη χρήση του δικτύου.

Οι παραγωγοί χρήστες των δικτύων είναι υποχρεωμένοι:

1.- Να συμμορφώνονται με τον Κανονισμό άρδευσης και τις οδηγίες και συστάσεις των υδρονομικών οργάνων.

2.- Να βρίσκονται οι ίδιοι ή ενήλικοι αντιπρόσωποί τους όταν ποτίζουν τα χωράφια τους.

3.- Να παίρνουν τα απαραίτητα μέτρα για να μην γίνονται ζημίες από διήθηση, πλημμύρες του νερού από τις υδροληψίες πριν και μετά από το πότισμα.

4.- Να φροντίζουν όλοι για την εφαρμογή του προγράμματος άρδευσης, κατά τα άρθρα 4 & 5 του παρόντος Κανονισμού.

5.- Να επιτρέπουν την τοποθέτηση σωλήνων τεχνητής βροχής, στα όρια των χωραφιών τους, από άλλους παραγωγούς, εφόσον αυτό είναι απαραίτητο για την ομαλή εξυπηρέτηση των αρδεύσεων σε γειτονικά χωράφια.

6.- Όλοι οι παραγωγοί, σε όλη την περιοχή του συλλογικού δικτύου τεχνητής βροχής, είναι υποχρεωμένοι να ποτίζουν τα χωράφια τους αποκλειστικά και μόνο με τεχνητή βροχή. Η λήψη του νερού από τα υδροστόμια θα γίνεται σύμφωνα με τις προδιαγραφές του άρθρ. 5 του Κανονισμού, και επί πλέον από κάθε υδροστόμιο θα εξυπηρετείται μία και μόνο γραμμή άρδευσης. Κάθε γραμμή άρδευσης θα μπορεί να φέρει  έναν από τους παρακάτω συνδυασμούς από μπεκ ή πυραυλάκια:

α.- Μέχρι  13  μπεκ των  5,5  χιλιοστών

β.-    »      11    »      »   6,5       »

γ.-    »        8    »      »   7,5       »

δ.-    »        6    »      »   10        »

ε.-    »        2  πυραυλάκια  των  12 χιλιοστών

στ.-  »        2         »            »    14      »

ζ.-    »        1  πυραυλάκι των 16 μέχρι 25 χιλιοστών

Η ανωτέρω διαβάθμιση για τα μπεκ και τα πυραυλάκια αναφέρεται στο άνοιγμα (διάμετρο) του κυρίου ακροφυσίου εκτόξευσης, σε χιλιοστά

7.- Οι παραγωγοί υποχρεούνται να κλείνουν τις υδροληψίες μετά από κάθε διακοπή λειτουργίας των αντλιοστασίων.

8.- Οι παραγωγοί υποχρεούνται να επιτρέπουν το πέρασμα, την παραμονή και το σκάψιμο των χωραφιών τους από μηχανήματα του Δήμου για αποκατάσταση βλαβών στις υπόγειες σωληνώσεις και σε άλλα τεχνικά έργα, δικαιούνται όμως να ζητήσουν αποζημίωση από το Δήμο για τυχόν ζημίες που θα υποστεί η ηρτημένη παραγωγή τους.

9.- Οι παραγωγοί υποχρεούνται να τοποθετούν εκτοξευτήρα μισής περιστροφής στο άκρο της γραμμής άρδευσης που θα βρίσκονται κοντά στο δρόμο (αγροτικό, επαρχιακό, Εθνικό) ώστε να μην βρέχεται ο δρόμος και γίνεται έτσι δύσβατος ή επικίνδυνος ή παθαίνει φθορές.

10.- Επιτρέπεται η χρήση εξελιγμένων συστημάτων άρδευσης.

Ά ρ θ ρ ο  7ο

Απαγορεύεται χωρίς έγκριση του Δήμου η εκτέλεση οποιουδήποτε έργου και γενικά κάθε εργασίας που μπορεί να καταστρέψει τα έργα. Οι παραβάτες τιμωρούνται σύμφωνα με τις διατάξεις του άρθρου 39 του Ν.Δ. 3881/58.

Ά ρ θ ρ ο  8ο

Επιτρέπεται στην Πυροσβεστική να παίρνει νερό από το δίκτυο κατά την καλοκαιρινή περίοδο.

Ά ρ θ ρ ο  9ο

Απαγορεύεται

1.- Στους σωλήνες , στα στραγγιστικά και στα φρεάτια, να ρίχνονται ξύλα, πέτρες, χώματα, κοπριές κ.λ.π.

2.- Η με οποιονδήποτε τρόπο αλλαγή στις υδροληψίες, δικλείδες ελέγχου παροχών σε φρεάτια εκκενώσεων, πιεζοθραυστικές συσκευές, βαλβίδες αντιπληγματικές και βαλβίδες εξαερισμού.

3.- Να βγαίνουν οι βαλβίδες ρύθμισης της πίεσης του νερού από τα υδροστόμια των υδροληψιών.

4.- Το πότισμα με ελεύθερη ροή σε ολόκληρες τις περιοχές των δικτύων κλειστών αγωγών (αφορά συστήματα υπό πίεση) που λειτουργεί με το σύστημα τεχνητής βροχής.

5.- Το πότισμα με τρύπιες σωλήνες.

6.- Το πότισμα έξω από την περιοχή των δικτύων που λειτουργεί με το σύστημα τεχνητής βροχής, οτιδήποτε καλλιέργεια και αν είναι αυτή.

7.- Να ρίχνονται στους δρόμους χώματα, πέτρες, σκουπίδια, κοπριές κ.λ.π. για να μπορούν να κυκλοφορούν τα γεωργικά μηχανήματα και αυτοκίνητα και ακόμα να βρέχονται οι δρόμοι κατά την άρδευση των χωραφιών. Επίσης να μην κόβονται οι δρόμοι και μικραίνουν το πλάτος κατά το όργωμα των χωραφιών.

8.- Το πότισμα με μεγάλους πυραύλους και ακροφύσια πάνω από 25 χιλιοστά.

9.- Η αφαίρεση εξαρτημάτων από τα υδροστόμια.

10.- Η καλλιέργεια ρυζιού σε όλη την περιοχή των δικτύων.
11.- Η φύτευση δένδρων σε απόσταση μικρότερη από 3 μέτρα από τις υπόγειες σωληνώσεις καθώς και τα διάφορα φρεάτια. Ειδικά για τους δρόμους απαγορεύεται να φυτεύονται δένδρα σε απόσταση μικρότερη από 1 μέτρο από την άκρη του δρόμου.
Απαγορεύεται:    

- το πότισμα στην Τ.Κ. Αγίου Χριστοφόρου σε καλλιέργειες : ζαχαρότευτλων, μηδικής, αραβοσίτου και βαμβάκι.

- το πότισμα στην Τ.Κ. Γαζώρου και σε όλα τα δίκτυα  σε καλλιέργειες : ζαχαρότευτλων, μηδικής, αραβοσίτου και βαμβάκι.

- το πότισμα στην Δ.Κ. Νέας Ζίχνης από τα δίκτυα Κοκκινόχωμα, Μαυρόγια, Γκορνίτσοβα σε καλλιέργειες : ζαχαρότευτλων, μηδικής, αραβοσίτου και βαμβάκι καθώς και  το πότισμα από τα δίκτυα Σώματος και Πόρος σε καλλιέργειες ζαχαρότευτλων και αραβόσιτου

Όλες οι ανωτέρω παραβάσεις υπέχουν τις κυρώσεις που προβλέπει το άρθρο 40 του Ν.Δ.3881/58.

Ά ρ θ ρ ο  10

Κατά την χρήση τεχνητής βροχής κοντά σε ηλεκτροφόρα σύρματα οι καλλιεργητές υποχρεούνται, για δική τους ασφάλεια αλλά και για την ομαλή λειτουργία του δικτύου, να λαμβάνουν τα παρακάτω μέτρα ασφαλείας:

1.- Τα   εξαρτήματα  και  οι   σωληνώσεις  τεχνητής  βροχής,  κατά  την  μεταφορά   τους  να   μην πλησιάζουν τα ηλεκτροφόρα σύρματα διότι υπάρχει    Κίνδυνος ηλεκτροπληξίας.

2.- Το  εκτοξευμένο  νερό  να  μην   πλησιάζει   και   ακόμη   χειρότερα   μην   έρχεται   σε   επαφή σε καμιά περίπτωση με τα ηλεκτροφόρα σύρματα διότι υπάρχει κίνδυνος ηλεκτροπληξίας.

    Οι εκτοξευτήρες (μπεκ-πύραυλοι) της τεχνητής βροχής να τοποθετούνται μακριά από τις ηλεκτρικές γραμμές και να έχουν τέτοια κλίση, ώστε οι εκτοξευμένες σταγόνες νερού να μην πλησιάζουν τα ηλεκτροφόρα σύρματα σε απόσταση μικρότερη από 5 έως 10 μέτρα, ανάλογα με το φορτίο των ηλεκτροφόρων καλωδίων.

3.- Για τα ηλεκτρικά δίκτυα που είναι τοποθετημένα σε μεταλλικούς πύργους (πυλώνες) η οριζόντια απόσταση των σωληνώσεων από τις γραμμές να είναι τουλάχιστο 25 μέτρα για τις γραμμές με μικρά μπεκ και 50 μέτρα για τους μεγάλους εκτοξευτήρες (πύραυλοι όλων των κατηγοριών). Οι παραπάνω αποστάσεις πρέπει να είναι μεγαλύτερες κατά 50% (δηλαδή 40-90 μέτρα) όταν φυσά άνεμος.

Ά ρ θ ρ ο  11ο

Τα έξοδα της συντήρησης και λειτουργίας των αρδευτικών δικτύων σύμφωνα με τις αποφάσεις του Δημ. Συμβουλίου υποχρεούνται να πληρώνουν όλοι οι παραγωγοί που καλλιεργούν στην αρδευτική περιοχή με αντίστοιχες εισφορές κατά δεκ. στρέμμα ή Μ3. Η απόφαση του Δημ. Συμβουλίου για την πληρωμή των εισφορών για την κάλυψη των εξόδων των δικτύων γνωστοποιείται με τοιχοκόλληση στα κεντρικότερα μέρη του Δήμου.

Ά ρ θ ρ ο  12ο

Σε όσους δεν πληρώνουν τις οικονομικές υποχρεώσεις τους προς το Δήμο μπορεί να τους διακοπεί το νερό και να μην μπορούν να ποτίσουν τα  χωράφια τους, σύμφωνα με το άρθρο 8 του από 13-9-59 Β. Δ/τος «περί Οργανισμών Εγγείων Βελτιώσεων».

Ά ρ θ ρ ο 13ο

Για την καλή λειτουργία του δικτύου προσλαμβάνονται υδρονομικά όργανα  σύμφωνα με τις κείμενες διατάξεις.

Ά ρ θ ρ ο  14ο

Τα υδρονομικά όργανα είναι υποχρεωμένα να μην επιτρέπουν το πότισμα των χωραφιών των παραγωγών που δεν συμμορφώνονται με τις διατάξεις αυτού του Κανονισμού. Απαγορεύεται αυστηρά τα υδρονομικά όργανα να αφήνουν την δουλειά τους και να κάνουν άλλες προσωπικές ή ξένες δουλειές ή να βοηθούν στο πότισμα των χωραφιών των παραγωγών.

Ά ρ θ ρ ο  15ο

Για κάθε παράπονο σε βάρος των υδρονομικών οργάνων σε ότι αφορά την εφαρμογή του Κανονισμού αυτού, πρέπει οι ενδιαφερόμενοι παραγωγοί να αναφέρονται το πολύ σε 2 ημέρες στον Δήμαρχο και το Δημ.Συμβούλιο.

Ά ρ θ ρ ο 16ο

Κάθε άλλο θέμα που έχει σχέση με την άρδευση των χωραφιών των παραγωγών που δεν περιλαμβάνεται στα άρθρα του Κανονισμού αυτού ρυθμίζεται με απόφαση του Δημοτικού Συμβουλίου.

Ά ρ θ ρ ο  17ο

Όσοι δεν συμμορφώνονται με τον Κανονισμό αυτό και τις αποφάσεις του Δημοτικού Συμβουλίου που είναι σύμφωνες  με αυτόν τον Κανονισμό τιμωρούνται σύμφωνα με το άρθρο 12 του Ν.Δ. 1277/72 «περί τροποποιήσεως και συμπληρώσεως του Ν.Δ. 3881/58». Επίσης θα επιβάλλονται πρόστιμα στους παραβάτες του Κανονισμού άρδευσης με απόφαση Δημάρχου τα οποία ορίζονται ως εξής :
- σε περίπτωση που προκληθεί σπάσιμο σε βάνες, αγωγούς ή οποιασδήποτε άλλης ζημιάς, οι παραβάτες θα βαρύνονται με τα έξοδα αποκατάστασης της προκληθείσης ζημίας.

- σε περίπτωση που διαπιστωθεί βρέξιμο δρόμου και κατά συνέπεια ο δρόμος καταστραφεί, στους παραβάτες θα επιβάλλεται πρόστιμο ύψους πενήντα (50) €.   

- σε περίπτωση που διαπιστωθεί όργωμα δρόμου, στους παραβάτες θα επιβάλλεται πρόστιμο ύψους εκατό (100) €. 

- σε περίπτωση παράνομης λήψης νερού, στους παραβάτες θα επιβάλλεται πρόστιμο ύψους από πενήντα (50) έως διακόσια (200) €. 

Ά ρ θ ρ ο  18ο

Κάθε παραγωγός που έχει νόμιμο συμφέρον μπορεί να κάνει ένσταση για τον Κανονισμό αυτό στον αρμόδιο Ειρηνοδίκη, σύμφωνα με τα άρθρα 21 & 22 του από 13-9-59 Β.Δ/τος.

Ά ρ θ ρ ο  19ο

Για την επιβολή των τελών άρδευσης, τα στοιχεία των παραγωγών για τις εκτάσεις που βρίσκονται εντός των αρδευτικών δικτύων του Δήμου μας, θα αντλούνται από τις δηλώσεις ΟΠΕΚΕΠΕ.

Ά ρ θ ρ ο  20ο

Όσοι από τους παραγωγούς έχουν θερμοκήπια - τολ, σε περίπτωση που δεν λειτουργούν τα αντλιοστάσια, λόγω καιρικών συνθηκών, θα τους δίνεται νερό με προϋπόθεση την δημιουργία -κατασκευή ατομικών δεξαμενών ή ομαδική λειτουργία και ύστερα από συνεννόηση με την υπηρεσία του Δήμου.

                                                                                   Ακροτελεύτιο άρθρο

Από τις διατάξεις αυτής της απόφασης δεν προκαλείται δαπάνη σε βάρος του πρ/σμού του Δήμου Ν.Ζίχνης.».-  
 1. Ο παρόν κανονισμός αποτελούμενος από 21 άρθρα γίνεται οριστικός αφού ελεγχθεί από την Αποκεντρωμένη Διοίκηση Μακεδονίας Θράκης  και κοινοποιηθεί με τοιχοκόλληση στα γραφεία του Δήμου και  ισχύει μέχρι νεότερης τροποποίησης.

   2. Η παρούσα να τοιχοκολληθεί στον πίνακα ανακοινώσεων, να αναρτηθεί στην ιστοσελίδα του Δήμου σύμφωνα με το άρθρο 79 παρ. 4 του Ν. 3463/2006 και η περίληψη της να δημοσιευθεί σε μία τοπική εφημερίδα

   3. Η παρούσα απόφαση με βάση το άρθρο 2, παρ 4, του ν. 3861/2010 «Πρόγραμμα Διαύγεια», πρέπει να αναρτηθεί στο διαδικτυακό τόπο ΔΙ@ΓΕΙΑ διαφορετικά δεν εκτελείται.

   4. Σύμφωνα με το άρθρο 227 του Ν. 3852/2010, οποιοσδήποτε έχει έννομο συμφέρον μπορεί να προσφύγει ενώπιον του Γενικού Γραμματέα της Αποκεντρωμένης Διοίκησης Μακεδονίας Θράκης, μέσα σε προθεσμία δεκαπέντε ημερών

    Αναθέτει στον κ. Δήμαρχο τις παραπέρα  ενέργειες.

   Η απόφαση αυτή πήρε αυξ. αριθμό 207/2014.

   Αφού συντάχθηκε και αναγνώσθηκε το πρακτικό αυτό υπογράφεται όπως παρακάτω:

                                 Ο Πρόεδρος  του Δ.Σ.                                                                            Τα μέλη 

                                          Τ.Υ.                                                                                                  Τ.Υ.                              

                         Ακριβές απόσπασμα

             Ο Πρόεδρος του Δημοτικού Συμβουλίου  

                               Πολυμέρης Παναγιώτης 
